《自咏》
宋代·蔡格

富贵良非愿，林泉毕此生。
酒因随量饮，诗或偶然成。
秋水和烟钓，春田带雨耕。
颓然无缝塔，且不费经营。

作者简介：蔡格（1183～1246）字伯至，号素轩，建阳（今属福建）人。生而颖悟，博览诸经，行高而德厚，学足而望隆，与模、杭、权兄弟自相师友，教诸子侄必遵家庭心学之训。抵邪卫道，与学者讲尽心知性之章，以力抵之，著《至书》以警人，作《广仁》以自励。躬耕不仕，毅然卫道，以振家声。